Številka: 900-95/2015-3

Datum: 5.3.2015

# Z A P I S N I K

5. seje Sveta Četrtne skupnosti Golovec MOL, ki je bila v sredo, 4.3. 2015, ob 17.15 uri, na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 8 članov sveta.

**PRISOTNI ČLANI SVETA**: Robert Anžič, Helena Anžič, Nina Cankar, Aleš Dakić, Franjo Filipović, Aleš Kužnik, Igor Pigac, Marija Zekić.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **8** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Pregled in potrditev zapisnika 4. seje Sveta Četrtne skupnosti Golovec
2. Pobude in predlogi članov Sveta Četrtne skupnosti Golovec in občanov
3. Obravnava in potrditev predloga izvedbenega načrta za izvrševanje finančnega načrta ČS Golovec za leto 2015
4. Oblikovanje vsebine pripomb za vložitev amandmajev k predlogu Odloka o proračunu MOL za leto 2015 in 2016
5. Razno

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 4. SEJE SVETA ČETRTNE SKUPNOSTI GOLOVEC**

Na predlog zapisnika 4. redne seje Sveta ČS Golovec ni bilo pripomb.

**SKLEP 1/5:**

**Svet Četrtne skupnosti Golovec MOL potrjuje zapisnik 4. redne seje Sveta Četrtne skupnosti Golovec.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN**

**OBČANOV**

Besedo je prevzel podpredsednik Sveta g. Igor Pigac, ki je izpostavil problematiko začetka rekonstrukcije Litijske in Hruševske ceste, in sicer:

* v proračunu za leto 2015 in 2016 se ne omenja izgradnja kanalizacije v Hrušici, temveč samo obnova Hruševske in Litijske ceste,
* celoten projekt se je razširil na triletno obdobje od l. 2015 do l. 2017, vrednost projekta je 11.612.451,00 EUR, za odkup zemljišč je v letu 2015 namenjenih nekaj več kot 40.000,00 EUR,
* umik gradbenega dovoljenja, ker MOL ni dobila vseh služnosti od ARSO, čeprav je bilo gradbeno dovoljenje s strani UE izdano 7.10.2014,
* glede na evropsko direktivo, ki navaja, da se morajo do konca leta 2015 na kanalizacijsko omrežje priključiti posamezniki, katerih skupnost presega 2000 stanovanjskih enot (rok se je podaljšal do konca leta 2017), morajo v primeru ne priključitve čistilno napravo financirati posamezniki sami.

Član Sveta ČS Golovec g. Robert Anžič je glede na evropsko direktivo, ki zahteva namestitev čistilnih naprav do konca leta 2015 za zasebnike tam, kjer ne bo urejena kanalizacija, izpostavil problematiko stroškov namestitve, v primeru, da se kanalizacija zgradi po namestitvi čistilnih naprav.

Zaradi zavlačevanja začetka rekonstrukcije Litijske in Hruševske ceste ter premikanja rokov začetka ter nejasne finančne strukture projekta je svoje ogorčenje in razočaranje izrazil podpredsednik Sveta g. Aleš Kužnik.

Na podlagi tega je Predsednik Sveta dal na glasovanje:

**SKLEP 2/5:**

Svet CS Golovec se je seznanil s predlogom proračuna za leto 2015 in 2016.

**SKLEP 3 /5:**

Svet CS Golovec zopet poziva Mestni svet, da zagotovi zadostna sredstva za rekonstrukcijo Litijske in Hruševske ceste ter izgradnjo pripadajoče infrastrukture, predvsem komunalne.

**SKLEP 4/5:**

Svet CS se je preko medijev seznanil, da projekt rekonstrukcije Litijske ceste se nima gradbenega dovoljenja. Svet CS Golovec pristojne sluzbe prosi za informacijo o tej zadevi.

**SKLEP 5/5:**

Svet CS Golovec pristojne na MOL poziva, da Svet CS Golovec redno obvescajo o spremembah stanja na projektu rekonstrukcije Litijske ceste. Menimo, da je glede na to, da imajo pristojne sluzbe najbolj azurirane podatke o napredku projekta, nesmiselno, da informacije pridobivamo s strani medijev.

**SKLEP 6/5:**

Svet CS Golovec poziva pristojne na MOL, da se rekonstrukcija Litijske ceste zacne cim prej, saj bi v nasprotnem primeru obcani nositi stroske cistilnih naprav, kar bi bilo z izgledom izgradnje le nekaj casa po vgradnji cistilnih naprav povsem nesmiselni in za obcane skodljivi.

Navzočih je bilo 8 članov sveta.

Opredeljenih je bilo 8 članov sveta.

Za predlagane sklepe je glasovalo 8 članov sveta.

**Sklepi so bili sprejeti.**

**AD 3**

**OBRAVNAVA IN POTRDITEV PREDLOGA IZVEDBENEGA NAČRTA ZA IZVRŠEVANJE FINANČNEGA NAČRTA ČS GOLOVEC ZA LETO 2015**

Predsednik Sveta ČS Golovec in predsednik Komisije za finance pri Svetu ČS Golovec g. Aleš Dakić je članom Sveta predstavil predlog izvedbenega načrta za izvrševanje finančnega načrta ČS Golovec za leto 2015, ki ga je Komisija za finance sprejela na svoji seji dne 23.2.2015. Na predlog izvedbenega načrta ni bilo pripomb.

Predsednik Sveta dal na glasovanje:

**SKLEP 7/5:**

**Svet ČS Golovec MOL potrjuje predlog izvedbenega načrta za izvrševanje finančnega načrta ČS Golovec za leto 2015, ki ga je sprejela in posredovala Komisija za finance.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

Predsednik Sveta ČS Golovec je člane Sveta seznanil s predlogom usmeritve Komisije za finance, da se ob morebitnih prerazporeditvah del sredstev nameni Društvu upokojencev Štepanjsko naselje.

Predsednik Sveta dal na glasovanje:

**SKLEP 8/5:**

**Svet ČS Golovec MOL se strinja s predlogom Komisije za finance, da se ob morebitnih prerazporeditvah del sredstev nameni Društvu upokojencev Štepanjsko naselje.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

Predsednik Sveta ČS Golovec je člane Sveta seznanil s predlogom Komisije za finance, da Svet ČS Golovec poziva društva in druge organizacije, kateri izvajajo programe četrtne skupnosti, da ob navedenih programih posredujejo vabilo predstavnikom Četrtne skupnosti, ki se zavezujejo, da se bodo na vabila tudi odzvali.

Predsednik Sveta dal na glasovanje:

**SKLEP 9/5:**

**Svet ČS Golovec MOL se strinja s predlogom Komisije za finance, da Svet ČS Golovec poziva društva in druge organizacije, kateri izvajajo programe četrtne skupnosti, da ob navedenih programih posredujejo vabilo predstavnikom Četrtne skupnosti, ki se zavezujejo, da se bodo na vabila tudi odzvali.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD 4**

**OBLIKOVANJE VSEBINE PRIPOMB ZA VLOŽITEV AMANDMAJEV K PREDLOGU ODLOKA O PRORAČUNU MOL ZA LETO 2015 IN 2016**

Predsednik Sveta je članom Sveta predstavil pobude podpredsednika Sveta ČS Golovec in Mestnega svetnika g. Antona Kastelica glede zagotovitve sredstev v proračunskem obdobju 2015 in 2016, ki jih je podal k predlogu za obravnavo na seji Mestnega sveta.

Na podlagi razprave je podpredsednik Sveta g. Igor Pigac podal pobudo, da se na OGDP,MU, MOL pošlje predlog sklepa, da se v proračunskem obdobju 2015 in 2016 zagotovi dovolj finančnih sredstev za ureditev dodatnih parkirnih mest ob Parmski cesti tako za javna parkirišča za obiskovalve pokopališča kot tudi za stanovalce.

Predsednik Sveta dal na glasovanje:

**SKLEP 10/5:**

**Na OGDP,MU, MOL se pošlje predlog sklepa, da se v proračunskem obdobju 2015 in 2016 zagotovi dovolj finančnih sredstev za ureditev dodatnih parkirnih mest ob Parmski cesti tako za javna parkirišča za obiskovalce pokopališča kot tudi za stanovalce.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet**

**AD 5**

**RAZNO**

Podpredsednik Sveta g. Franjo Filipović je prisotne seznanil s poročilom posveta o varnostnih razmerah v vzhodnem delu Ljubljane (Golovcu, Jaršah, Sostrem, Polju in Mostah), ki ga je organizirala PP Moste dne 19.2.2015. Pojasnil je, da so se razmere na območju ČS Golovec izboljšale, predstavniki PP Moste so zelo zadovoljni z varnostno situacijo v Štepanjskem naselju, število kriminalnih dejanj upada, še največji problem predstavlja problematika posedovanja narkotikov. Posvet se bo v isti oziroma razširjeni sestavi ponovno organiziral konec leta 2015.

Predsednik Sveta je članom Sveta predstavil povzetek razgovora predsednikov Svetov ČS s podžupanom g. Dejanom Crnekom. Izpostavil je sledeče:

* dinamiko reševanja prioritet,
* problematiko prometne ureditve Pesarske ceste,
* projekt rekonstrukcije Litijske in Hruševske ceste je vključen v projekte MOL-a, zato ni potrebno, da se vključi med prioritete,
* pomoč podžupana pri pridobivanju informacij glede izgradnje večnamenskega centra Golovec, saj je projekt prestavljen na Oddelek za šport, ter, da mora sama izgradnja postati prioritete MOL-a.

Predsednik Sveta je članom Sveta prav tako seznanil z vsebino sestanka Komisije za izgradnjo večnamenskega centra Golovec:

* organizira se sestanek s predstavniki Plezalnega centra glede razširitve samega objekta ter mogoče vključitve prostorov društev v sam objekt,
* glede izgradnje sklicati sestanek s podžupanom in pristojnimi oddelki,
* mogoča razširitev in povezava makadamskega parkirišča pri Lidlu.
* člani Sveta se strinjajo in potrjujejo vsebino sklepov št. 7/27 in 10/27 iz prejšnjega mandata Sveta ČS Golovec.

Predsednik Sveta je predlagal, da se Dan ČS Golovec odvija 20. maja 2015, Dan športa ČS Golovec pa 23. maja 2015, s čimer so se člani Sveta strinjali.

**S tem je bil dnevni red izčrpan in seja se je zaključila ob 18.15 uri.**

Zapisala: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec